Diari Oficial de la Generalitat Valenciana


Sumari del DOGV 7969, del 31-01-2017 (2017/548)

RESOLUCIÓ de 9 de gener de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'adopta i fa pública la decisió favorable a la modificació del plec de condicions de la Denominació d'Origen Protegida Kaki Ribera del Xúquer.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/548


Data del document
:   09-01-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 9 de gener de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'adopta i fa pública la decisió favorable a la modificació del plec de condicions de la Denominació d'Origen Protegida Kaki Ribera del Xúquer. [2017/548]  
El 16 d'agost de 2016 el Consell Regulador de la Denominació d'Origen Protegida Kaki Ribera del Xúquer va sol·licitar la modificació del plec de condicions tècniques d'aquesta denominació d'origen protegida davant de la Direcció General de Desenvolupament Rural i Política Agrària Comuna. Per tant és procedent tramitar-la d'acord amb el que preveu l'article 53 del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris (DOUE L343/1, 14.12.2012), i conforme al procediment previst en el Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a aquestes (BOE 251, 18.10.2011), en la seua redacció vigent.  
D'acord amb el que preveu l'article 8 del Reial Decret 1335/2011, de 3 d'octubre, abans mencionat, en la redacció que en fa el Reial Decret 149/2014, de 7 de març, pel qual es modifica el Reial Decret 1335/2015, en el Boletín Oficial del Estado número 245, de 10 d'octubre de 2016, es va publicar una resolució de la Conselleria d'Agricultura, Medi Ambient, Canvi Climàtic i Desenvolupament Rural mitjançant la qual es donava publicitat a la sol·licitud de modificació del plec de condicions de la Denominació d'Origen Protegida Kaki de la Ribera del Xúquer i es concedia un termini de dos mesos perquè qualsevol persona física o jurídica establida o resident legalment a Espanya, els drets legítims o interessos de la qual es consideren afectats, formulara oposició a aquesta modificació. Una vegada transcorregut el termini concedit a aquest efecte no s'ha presentat cap declaració d'oposició dins del termini i en la forma escaient. Una vegada finalitzats els tràmits anteriors i vist l'informe emés per la Direcció General de Desenvolupament Rural i Política Agrària Comuna, és procedent adoptar una decisió favorable aprovant aquesta modificació del plec de condicions, així com fer-la pública junt amb el plec de condicions actualitzat, d'acord amb el que estableix el Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
Pel que s'ha exposat, d'acord amb el que preveu l'article 33 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 7566, 08.07.2015), i els articles 10 i 11 del Decret 158/2015, de 18 de setembre, del Consell, pel qual aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7620, 22.09.2015), ambdós en la seua redacció vigent, en relació amb les competències que corresponen a aquesta conselleria, i vista la proposta de la directora general de Desenvolupament Rural i Política Agrària Comuna, en l'exercici de les funcions que tinc atribuïdes d'acord amb el que estableix l'article 28 de la Llei 5/1983, de 30 de desembre, del Consell, resolc:  
  
Primer  
Adoptar i fer pública la decisió favorable a la modificació del plec de condicions de la Denominació d'Origen Protegida Kaki Ribera del Xúquer anunciada en el Boletín Oficial del Estado número 245 de 10 d'octubre de 2016, una vegada realitzat el tràmit d'oposició i comprovat que compleix els requisits del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
  
Segon  
Publicar la versió del plec de condicions i document únic en què s'ha basat aquesta decisió favorable, en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural:  
http://www.agricultura.gva.es/modificacion\_pc\_kakiriberadelxuquer  
http://www.agricultura.gva.es/modificacion\_du\_kakiriberadelxuquer  
  
Contra aquest acte, que posa fi a la via administrativa, pot interposar-se postestativament un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la notificació o impugnar-se directament davant de l'ordre jurisdiccional mitjançant la interposició d'un recurs contenciós administratiu davant de Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 9 de gener de 2017.- La consellera d'Agricultura, Medi Ambient i Canvi Climàtic i Desenvolupament Rural: Elena Cebrián Calvo.